Illum ser nitkellmu dwar min kienu l-għaxar Kappillani li taw is-sevizz tagħhom lil Parroċċa tagħna matul dawn il-mitt sena li ilha mwaqqfa. L-Ewwel Kappillan: Dun Salv Delia miż-Zejtun, inħatar fl-24.10.1897. Kien fi żmienu, li l-knisja bdiet bil-mod tinbena u tieħu sura. U ukoll ħadem sabiex tiġi fostna l-istatwa tal-Madonna li għandna Ilum. Il-Kappillan Delia miet fis- 27.04.1902, il-parroċċa tmexxiet minn 3 Vigarji, wieħed wara l-ieħor. It-Tieni Kappillan: Dun Gużepp Busuttil minn Bormla, inħatar fit-13.04.1904. Kien fi żmien dan il-Kappillan li inbnew il-kor, u ż-żewg kappelluni tal-Knisja. F'dan iż-żmien Marsaxlokk kien jintlaqat minn niket għaliex f'għadd ta' drabi is-sajjieda, li kienu għadhom jaħdmu bil-qlugħ, u bl-imqadef, kienu joħorġu għas-sajda iżda le jiġu lura. L-istess xorti kienet ser tmiss lil Kappillan Busuttil meta għamel it-terremot ta' Messina (fit-28.03.1908), mewga kbira ta' baħar kinset lil Marsaxlokk, u dan il-Kappillan inqabad mill-ilma kien nieżel lura, u kaxkru, u kienet Marija Incorvaja magħrufa bħala il-Vent, li salvatu. Huwa baqa' Kappillan sakemm miet fis-16.01.1918. It-Tielet Kappillan: Dun Ruzarlo Balzan minn Senglea, inħatar fit-18.06.1918. Fi żmienu Marsaxlokk kien għaddej minn żmien ta' faqar kbir, u nistgħu ngħidu wkoll għal pajjiż kollu. Għalhekk ma kellux meżżi biex ikompli jkabbar il- Knisja. Il-Kappillan Balzan dam sas-17.07.1925, u wara ġie maħtur bħala Kappillan ta' Ħal-Għaxaq, iżda miet f'qasir żmien. Ir-Raba Kappillan: Dun Salv Gatt minn Ħaż-Zabbar, ġie maħtur fit-18.04.1926. Mill-ewwel ħaseb sabiex jiġbor il-flus biex ikabbar il-Knisja. Hu organizza teatrini għal dan l-iskop. Kellu għajnuna kbira mill-għaqdiet ALFIERI (Zabbar) ERKOLE (M'Xlokk), u mis-St. Il-poplu Xlukkajr, għalkemm fqir, tah l-għajnuna tiegħu possibbli. F'żmienu tkompliet tinbena l-Korsija, il-Kampnari, il-Koppla u ġiet irrangata l-faċċata tal-Knisja. Inkorraġġixxa lil għadd ta' żgħażagħ għal vokazzjoni ta' Saċerdoti, li fosthom kien hemm Dun Karm Grech, Dun Gużepp Caruana u Patri Rodrick Abela, u oħrajn li saru Brothers. Il-Kappillan Gatt aktar tard sab għajnuna kbira minn Dun Gużepp Caruana li kien organista prim u surmast tal-mużika. Il-Kappillan Gatt ħadem ħafna sabiex isebbaħ kemm il-Knisja kif ukoll għall-induratura tal-Madonna, li anke saritilha bradella ġdida. Huwa dam Kappillan għal 27 sena (l- aktar wieħed li dam). L-akbar xokk ta' ħajtu kien meta fl-1951 insteraq iċ-ċomb ta' l-isfafar tal-orgni, U ma daqqx aktar. Il-Kappillan Gatt dam sas-7.02.1953 meta inħatar Monsinjur. Huwa miet xi ftit żmien wara, Fl-1977 il-Gvern onorah meta laqa' t-talba tagħna u semma triq għalih f'Marsaxlokk. Il-Ħames Kappillan: Dun Pantaleon Orland miż-Zejtun, ġie maħtur fit-12.07.1953. Kien energiku u ħabrieki u mill- ewwel ħaseb għal orgni ġdid li nħadem fil-Ġermanja u tlesta fl-1954. Il-Kappillan Orland reġa' żebah il-Knisja mill- ġdid u għall-ewwel darba introduċa fil-Knisja is-sistema tal-mikrofonu. Huwa għamel, dejjem bl-għajnuna tal-poplu, artal maġġur ġdid, u ħaseb ukoll biex mal-Knisja jkollna maħżen kbir sabiex fih jintrefgħu l-affarijiet tal-festa. Gie ippjanat li fuq dan l-istess maħżen 'l-quddiem tinbena Sala Parrokkjali. Il-Kappillan Orland dam sal-10.02.63, meta ġie maħtur Arċipriet tal-Parroċċa taż-Żejtun. . ikompli f'paġna 65 Festa Madonna ta' Pompej- Marsaxlokk. e Awissu 1997 63 Marsaxlokk (0) Mitt Sena Parroċċa Festa Madonna ta' Pompej ..: ikompli minn paġna 63 Is-Sitt Kappillan: Dun Lawrenz Mifsud mill-Birgu, ġie maħtur fis-6.05.1963. Dan il-Kappillan dam fostna xi 13-il xahar u 23 ġurnata (l-inqas wieħed li dam s'issa) iżda laħaq għamel xi rranġar fil-Knisja, fejn irranġa s-Sala fis- Sagristija u affarijiet oħra. Kien il-Kappillan Lawrenz Mifsud li ħareg bl-idea li nhar it-8 ta' Mejju isir Pellegrinaġġ matul ix-Xatt ta' Marsaxlokk, imbagħad tiġi ċċelebrata l-Quddiesa fil-beraħ fuq iz-zuntier. Dan beda jsir mit-8.05.1963 u għadu jsir sal-lum. Huwa dam Kappillan sad-19.06.1964 u ġie maħtur Arċipriet tal-Parroċċa ta' San Lawrenz fil- Birgu. Is-Seba Kappillan: Dun Alfred Xuereb minn Ħal-Lija ġie maħtur fis-07.09.1964. Kappillan spiritwali ħafna li l-ewwel ma ħaseb kien biex jikkonsagra l-Knisja. Il-Kappillan Xuereb organizza l-għaqdiet tal-lajċi tal-Parroċċa u l-ħrug tal- fuljett dwar l-attivitajiet tal-Knisja. Introduċa wkoll il-Quddies għat-tfal u affarijiet oħra fil-Knisja. Huwa dam Kappillan sas-6.01.1970 meta ġie maħtur bħala Kappillan ta' raħal twelidu Ħal-Lija. Fi żmienu saret l-istatwa tal-Madonna bejn il-kampnari. It-Tmien Kappillan: Dun Tarcisio Delicata minn Ħal-Balzan, ġie maħtur fil-25.01.1970. Dan il-Kappillan kien bieżel, imidd idejh, u rranġa ħafna affarijiet fil-Knisja għax kellu l-ħila għax-xogħol tad-dawl, tal-injam eċċ. Iżda messitu l- isfortuna li wara ftit żmien li kien ilu Kappillan mietet ommu fostna. Il-Kappillan Delicata, bil-għajnuna tal-poplu, bena s-Sala Parrokkjali POMPEJ li ġiet inawgurata fl-04.12.1977, mill-anzjana Rosaria Grech. Il-Kappillan reġa' beda jorganizza serati teatrali mill-Kumpanija Pompej fl-istess Sala, bil-qliegħ imur għall-bżonnijiet tal-Knisja. Huwa akkwista mejda tal-biljard mingħand l-R.A.F. u kien il-ħsieb tiegħu li jarma s-Sala b'tali mod li tkun ċentru ta' rekreazzjoni onesta għaż-żgħażagħ, u anke għall-familji tal-Parroċċa. Introduċa l-ġabra speċjali tax-xahar. Kien fi żmienu li l-mod tal-Quddiesa tradizzjonali fuq l-altar il-maġġur inbidel, u għalhekk introduċa l-Quddiesa fuq artal mejda biċ-ċelebrant issa jħares lejn in-nies. Dam Kappillan sat-08.07.1981 fejn imbagħad ġie maħtur bħala Kappillan ta' Ħal-Balzan. Id-Disa Kappillan: Dun Mario Tong minn Raħal ġdid ġie maħtur fil-21.08.1981. Dan il-Kappillan ħaseb sabiex ibiddel is-siġġijiet tal-Knisja u minflok għamel is-sistema ta' bankijiet u siġġijiet ġodda imwaħħlin flimkien (fixed). Bil- għajnuna tal-poplu irranga l-ħsara li kellha l-koppla fuq barra, u għamel artal-mejda ġdid. Fi żmienu ġiet irrangata in- niċċa tal-Madonna u anke sarilha mant ġdid, il-ġmiel tiegħu. F'Lulju, 1985 irnexxielu jtella' grupp ta' Xlukkajri għal mawra ta' 15-il ġurnata f'Lourdes, Madrid u Barcellona. Il-Kappillan Tong dam sal-20.03.1990, meta intbagħat jaqdi l-missjoni tiegħu f'parroċċa ta' Long Island, New Xork, fl-Amerika. Fis-Sena 1996 huwa ġie lura u fis-sena 1997 nħatar Kappillan tal-Parroċċa ta' San Gużepp Ħaddiem, Birkirkara. L-Għaxar Kappillan: Dun Gużepp Mifsud mill-Imsida, ġie maħtur fit-12.05.1990. Dan il-Kappillan ħa ħsieb li jirranga l-kwistjoni dwar il-mixegħla tad-dawl tal-festa. Biddel il-post tas-Sepulkru Imqaddes, u d-dati tal-Kworanturi. Ħa ħsieb għal-lampier ġdid, u ppjana sabiex bil-għajuna tal-poplu ġiet irrangata il-ħsara fil-kampnari (dendil tal-qniepen) u ssir manutenzjoni sewwa fil-knisja fuq barra u fuq ġewwa. Filwaqt li nitolbu l-Alla sabiex jippremja lil dawk li mietu, nitolbuh ukoll sabiex jagħti għomor twil u ħidma tajba lil dawk li għadhom ħajjin. Festa Madonna ta' Pompej - Marsaxlokk. e Awissu 1997 65